
	Forma patvirtinta
Valstybinės vaistų kontrolės tarnybos
prie Lietuvos Respublikos sveikatos apsaugos ministerijos viršininko 2010 m. vasario 3 d. įsakymu Nr. 1A-83



vaistinio preparato farmacinių, ikiklinikinių ir klinikinių tyrimų rezultatų vertinimo protokolAS

Sodium chloride IBE 9 mg/ml tirpiklis parenteriniam vartojimui
Natrio chloridas

1. BENDROJI INFORMACIJA

1.1. Pareiškėjas
UAB IBE Pharma
Sukilėlių pr. 61-2
LT-49333, Kaunas
Lietuva

1.2. Gamintojas
UAB IBE Pharma
Sukilėlių pr. 61-2
LT-49333, Kaunas
Lietuva
1.3. Pakuočių rūšys ir dydžiai
Ampulė (5 ml) N10
1.4. Registracija kitose EEE valstybėse
Paraiškos duomenimis nėra registruotas.
1.5. Paraiškos tipas

	
	Apibūdinimas
	Direktyvos 2001/83/EB str.
	Farmacijos įstatymo str.

	
	pilna byla, pagrįsta savais tyrimais
	8 str. 3(i) d.
	11 str. 4 d.

	
	pripažintas medicininis vartojimas
	10a str.
	11 str. 14 d.

	
	fiksuotas derinys
	10b str.
	11 str. 15 d.

	
	informuoto sutikimo
	10c str.
	11 str. 16 d.

	X
	generinis
	10 str. 1 d.
	11 str. 5 d.

	
	hibridinis
	10 str. 3 d.
	11 str. 10 d.

	
	panašus biologinis
	10 str. 4 d.
	11 str. 11 d.

	
	homeopatinis be patvirtintų indikacijų
	14 str.
	16 str. 1 d.

	
	tradicinis augalinis
	16b str.
	16 str. 4 d.



1.6. Harmonizacija
1.6.1. Ar šis vaistinis preparatas registruotas EEE valstybėse remiantis Direktyva 87/22/EEB?

1.6.2. Ar šiam vaistiniam preparatui taikytas Europos Sąjungos (toliau – ES) arbitražas?

1.6.3. Ar tos (-ų) pačios (-ių) veikliosios (-iųjų) medžiagos (-ų) tos pačios farmacinės formos vaistiniams preparatams taikytas ES arbitražas?

1.6.4. Ar EEE valstybėse registruota tos (-ų) pačios (-ių) veikliosios (-iųjų) medžiagos (-ų) tos pačios farmacinės formos vaistinių preparatų taikant Savitarpio pripažinimo arba Decentralizuotą procedūrą?

1.6.5. Ar preparato veikliajai medžiagai parengta šerdinė preparato charakteristikų santrauka (core SPC (toliau - SPC))?

1.6.6. Ar po Lietuvos Respublikos farmacijos įstatymo (Žin., 2006, Nr. 78-3056) įsigaliojimo (nuo 2006 m. liepos 18 d.) Lietuvoje registruota arba perregistruota tos (-ų) pačios (-ių) veikliosios (-iųjų) medžiagos (-ų) tos pačios farmacinės formos vaistinių preparatų?
2009 m. atnaujinta refencinio vaistinio preparato Natrio chloridas SANITAS 9 mg/ml tirpiklis parenteriniam vartojimui (PharmaSwiss Česka republika s.r.o.) LT/1/94/1572/001 registracija. Referencinis vaistinis preparatas pirmą kartą Lietuvoje registruotas 1994 m. 
Generinis vaistinis preparatas Natrio chloridas Sopharma 9 mg/ml tirpiklis parenteriniam vartojimui (SOPHARMA AD, Bulgarija) LT/1/11/2554/001, LT/1/11/2554/002 pirmą kartą Lietuvoje registruotas 2011 m., perregistruotas 2016 m.

1.7. Referencinis vaistinis preparatas
Natrio chloridas SANITAS 9 mg/ml tirpiklis parenteriniam vartojimui (PharmaSwiss Česka republika s.r.o.), LT/1/94/1572/001, registruotas 1994-07-05.



2. FARMACINIŲ TYRIMŲ REZULTATŲ (KOKYBĖS)
VERTINIMAS
2.1. Reikalavimas atlikti inspekciją prieš registraciją
Nėra būtina.
2.2. Įžanga
Vaistinis preparatas Sodium chloride IBE 9 mg/ml tirpiklis parenteriniam vartojimui  registruojamas nacionalinės procedūros būdu pagal Direktyvos 2001/83/EB 10 str. 1 d. („generinis“). 
Duomenys apie referencinį vaistą:
Natrio chloridas SANITAS 9 mg/ml tirpiklis parenteriniam vartojimui  (PharmaSwiss Česka republika s.r.o.), LT/1/94/1572/001, registruotas 1994-07-05.
Bioekvivalentiškumo tyrimai su referenciniu vaistu nėra atlikti.
Šis vaistinis preparatas skirtas parenteriniu būdu vartojamiems vaistams skiesti arba tirpinti. 
2.3. Veikioji medžiaga (Bendrojo techninio dokumento (toliau – CTD) 3.2S)
Natrio chloridas aprašytas Europos farmakopėjoje (04/2015:0193).
Registracijos byloje pateikti dviejų veikliosios medžiagos gamintojų natrio chlorido kokybės atitikties Europos farmakopėjai sertifikatai Nr.1 ir Nr.2. Komentaras: Įgaliojimai naudotis CEP-ais pateikti. EDQM duomenimis šiuo metu šie sertifikatai galioja.
2.3.1. Bendroji informacija (CTD 3.2.S.1)
S.1.1. Nomenklatūra
INN pavadinimas: natrio chloridas
Ph.Eur. pavadinimas: natrio chloridas
Cheminis pavadinimas: natrio chloridas
CAS No: 7647-14-5
S.1.2. Struktūra
Struktūrinė formulė:
[image: ] 
Molekulinė formulė: NaCl
Molekulinė masė: 58,44
S.1.3. Bendrosios savybės 
Balti kristaliniai milteliai arba kristalai, bekvapiai, sūrūs. Gerai tirpūs vandenyje (358g/l), praktiškai netirpūs 95% etanolyje.
2.3.2. Gamyba (CTD 3.2.S.2)
S.3.2.1. Gamintojas (-ai)
Duomenys pateikti.
Komentaras: kvalifikuoto asmens patvirtinimai dėl veikliosios medžiagos natrio chlorido gamintojų atitikimo GGP pateikti.
S.3.2.2. Gamybos proceso ir proceso kontrolės aprašymas.
S.3.2.3. Medžiagų kontrolė
S.3.2.4. Kritinių priemonių ir tarpinių produktų kontrolė
S.3.2.5. Validacijos ir/ar įvertinimo procesas
S.3.2.6. Gamybos proceso raida
Pateikti deklaruojamų gamintojų natrio chlorido kokybės atitikties Europos farmakopėjai sertifikatai, todėl duomenų pateikti nėra būtina. Šią informaciją įvertino EDQM.
2.3.3. Apibūdinimas (CTD 3.2.S.3)
S.3.1. Struktūros ir kitų charakteristikų išaiškinimas
S.3.2. Priemaišos
Pateikti deklaruojamų gamintojų natrio chlorido kokybės atitikties Europos farmakopėjai sertifikatai, todėl duomenų pateikti nėra būtina. Šią informaciją įvertino EDQM.
2.3.4. Vaistinės medžiagos kontrolė (3.2.S.4)
S.4.1. Specifikacija
Pateikta gatavo produkto gamintojo Specifikacija. 
Galutinio produkto gamintojo veikliosios medžiagos specifikacija paruošta pagal Europos farmakopėjos monografijos 0193 ir papildomus reikalavimus (mikrobiologinį grynumą). Veikliosios medžiagos gamintojų natrio chlorido specifikacija pateikta kartu su analizės sertifikatais. Veikliosios medžiagos gamintojai papildomai Ph.Eur. monografijos reikalavimams kontroliuoja mikrobiologinį grynumą ir endotoksinų kiekius.
S.4.2. Analizės procedūros
Galutinio produkto gamintojo veikliosios medžiagos natrio chlorido kokybės parametrų kontrolei naudojamos Europos farmakopėjoje reglamentuojamos analizės procedūros. 
S.4.3. Analizės procedūrų validacija
Pateikti gatavo produkto gamintojo analizės metodų validacijos protokolai. Metodai validuoti tinkamai.
S.4.4. Serijos analizės
Pateikti po du abiejų veikliosios medžiagos gamintojų natrio chlorido serijų analizės sertifikatai. 
Galutinio produkto gamintojas pateikė tų pačių keturių serijų analizės sertifikatus. Sertifikatuose kontroliuojami visi veikliosios medžiagos specifikacijoje reglamentuojami parametrai. Rezultatai atitinka specifikacijos reikalavimus.
S.4.5. Specifikacijos patvirtinimas
Deklaruojamų gamintojų natrio chlorido kokybė atitinka Europos farmakopėjos atitinkamos monografijos ir papildomus reikalavimus. Trumpas specifikacijos kiekvieno parametro pagrindimas pateiktas.
2.3.5. Referenciniai standartai ar medžiagos (3.2.S.5)
Deklaruojami gamintojai pateikė natrio chlorido kokybės atitikties Europos farmakopėjai sertifikatus, todėl duomenų pateikti nėra būtina. 
2.3.6. Talpyklės/uždorio sistema (3.2.S.6)
Informacija apie talpyklės pobūdį yra įtraukta į CEP sertifikatus, todėl kitų talpyklės kokybės įrodymo duomenų pateikti nereikia. 
2.3.7. Stabilumas (3.2.S.7)
S.7.1. Stabilumo tyrimų apibendrinimas ir išvados
Gamintojo Nr.1 natrio chlorido pakartotino patikrinimo laikas yra 3 metai, laikant nurodytoje talpyklėje. Informacija apie pakartotino patikrinimo laiką yra įtraukta į CEP sertifikatą, todėl kitų duomenų pateikti nereikia. Gamintojo Nr.2 atliktų trijų serijų stabilumo tyrimų duomenimis nustatytas pakartotino patikrinimo laikas 2 metai, laikant nurodytoje pakuotėje. 
2.4. VAISTINIS PREPARATAS (CTD 3.2.P.1)
2.4.1. Vaistinio preparato apibūdinimas ir sudėtis (CTD 3.2.P.1)
Vaistinio preparato išvaizdos apibūdinimas:
Skaidrus bespalvis tirpalas.
Vaistinio preparato sudėtis:
Veiklioji medžiaga yra natrio chloridas. Viename mililitre tirpiklio yra 9 mg natrio chlorido.
Pagalbinė medžiaga yra injekcinis vanduo. Vaistinio preparato talpyklė: skaidraus stiklo ampulė (5 ml). 
2.4.2. Farmacinės gamybos raida (CTD 3.2.P.2)
P.2.1. Vaistinio preparato sudedamosios medžiagos
P.2.1.1. Vaistinė medžiaga
Registruojamo vaisto sudėtyje esanti medžiaga yra gerai žinomas natrio chloridas. Jo kokybė atitinka Ph.Eur. 0193 monografijos ir papildomus reikalavimus. Analizės sertifikatai pateikti. Natrio chlorido koncentracija injekciniame tirpale yra 9 mg/ml.
P.2.1.2. Pagalbinės medžiagos
Vienintelė pagalbinė medžiaga yra injekcinis vanduo. Jo specifikacija pateikta, atitinka Ph.Eur. injekcinio vandens (in bulk) specifikaciją. Aliuminio priemaišos gamintojas nekontroliuoja, nes vanduo naudojamas ne dializės tirpalui.
P.2.2. Vaistinis preparatas 
P.2.2.1. Vaisto formos paruošimo raida
Referenciniu preparatu pasirinktas Natrio chloridas SANITAS 9 mg/ml tirpiklis parenteriniam vartojimui. 
Pateikta informacija apie referencinio preparato ir registruojamo preparato sudėtį:
Pateiktas referencinio preparato serijos  analizės sertifikatas ir registruojamo preparato serijos analizės sertifikatas. Lentelėje pateikti referencinio ir registruojamo preparatų palyginamoji kokybinių parametrų lentelė. Registruojamo ir referencinio preparatų sudėtis ta pati, ta pati farmacinė forma, taip pat vienodi kokybės parametrai, osmoliariškumas ir pakuotė.
P.2.2.2. Perviršiai
Netaikomas.
P.2.2.3. Fizinės, cheminės ir biologinės savybės
Pateiktas trumpas aprašymas. Fiziko cheminės charakteristikos yra sąlygotos kokybine ir kiekybine sudėtimi, farmacine forma ir gamybos technologija. Vaistinis preparatas yra skaidrus bespalvis tirpalas. Tankis – 1,006 kg/l, pH 5,0, tirpalas yra izotoninis lyginant su krauju. Gamybos būdas užtikrina sterilumą ir dalelių nebuvimą. Bioprieinamumą sąlygoja parenterinis vartojimo būdas.
P.2.3. Gamybos metodo raida
Gatavo produkto gamybos raida prasideda nuo gamybinių serijų gamybos injekcinių preparatų gamybinėse patalpose, skirtose tirpalų ampulėse gamybai. Gatavo produkto gamybos raidos duomenys pateikti. 
Gamybos procesas yra laikomas standartiniu. 
P.2.4. Talpyklės/uždorio sistema
Vidinė talpyklė pasirinkta skaidraus bespalvio I tipo stiklo ampulė. Talpyklės tinkamumas įrodytas gatavo produkto stabilumo tyrimų metu. 
P.2.5. Mikrobiologinės savybės
Galutinio produkto sterilumas kontroliuojami pagal Ph.Eur. bendruosius reikalavimus naudojant „Steritest“ sistemą. Bakteriniai endotoksinai tikrinami pagal Ph.Eur. reikalavimus. 
P.2.6. Suderinamumas
Veikliosios medžiagos suderinamumas su pagalbine medžiaga ir su talpyklės-uždorio sistema įrodytas stabilumo tyrimų metu. Visi vaistinio preparato komponentai yra chemiškai stabilūs ir saugūs. Suderinamumas yra pagrįstas vaistinio preparato ilgalaikio vartojimo patirtimi, specifiniai tyrimai neatliekami..
2.4.3. Gamyba (CTD 3.2.P.3)
P.3.1.Gamintojas (i)
Duomenys pateikti.
Gamintojas, atsakingas už serijų išleidimą:
UAB IBE Pharma
Sukileliu ave. 61
LT-49333 Kaunas
Lietuva
Pateikti gamintojų GGP sertifikatai gamybos licencijos. 
P.3.2. Serijos formulė:
Galutinio produkto standartinių gamybos serijų formulės pateiktos.
P.3.3. Gamybos proceso ir proceso kontrolės aprašymas
Gamybos proceso schema pateikta. Detalus galutinio produkto gamybos proceso aprašymas pateiktas, gamybos proceso kontrolės specifikacijos nurodytos. Atskirų etapų trukmė nurodyta. Pateiktas patvirtinimas, kad gatavo produkto tinkamumo laiko pradžia skaičiuojama pagal “Note for Guidance on Start of Shelf-life on the Finished Dosage Form (CPMP/QWP/072/96)” gairių reikalavimus.
P.3.4. Kritinių etapų ir tarpinių medžiagų kontrolė
Gamybos proceso atskirų stadijų ir tarpinių medžiagų kontrolės parametrai ir metodai nurodyti. Kontrolė atliekama vadovaujantis  atitinkamais normatyviniais dokumentais. Nurodytos tarpinių produktų specifikacijos pateiktos. Tarpinių medžiagų kokybės kontrolės reikalavimai ir metodai tinkami.
P.3.5. Validacijos ir/ar įvertinimo procesas
Bylos duomenimis atlikta gamybos proceso validacija su 11 serijų. Validuoti tirpalo paruošimo, ampulių užpildymo ir užlydymo procesai. Atlikta garų sterilizatorių kvalifikacija, validuotas dalelių ir sandarumo testai, kvalifikuoti ženklinimo ir pakavimo įrengimai. Gamybos procesas validavimo metu nesiskiria nuo standartinio gamybos proceso, tačiau atliekami papildomi testai.
Suminiai validavimo rezultatai pateikti lentelių pavidalu. Validavimo serijų kokybės parametrai pilnai atitinka specifikacijos reikalavimus. Proceso validavimo duomenimis produkto gamybos procesas yra tinkamas ir atsikartojantis.
2.4.4. Pagalbinių medžiagų kontrolė (CTD 3.2.P4)
P.4.1. Specifikacijos
Vienintelė pagalbinė medžiaga yra injekcinis vanduo „in bulk“. Injekcinio vandens „in bulk“ specifikacija pilnai atitinka galiojančios Ph. Eur. Injekcinio vandens monografijos 01/2009:0169 reikalavimus.
P.4.2. Analizės procedūros
Visi tyrimai atliekami Ph.Eur. metodais. Metodai aprašyti.
P.4.3.Analizės procedūrų validacija
Visi tyrimai atliekami Ph.Eur. metodais, validacija nereikalinga.
P.4.5. Specifikacijų patvirtinimas
Specifikacija ir kontrolės metodai atitinka Ph.Eur. monografijos reikalavimus.
P.4.6. Žmogaus arba gyvūninės kilmės pagalbinės medžiagos
Netaikoma.
P.4.7. Neįprastos pagalbinės medžiagos
Netaikoma.
2.4.5. Vaistinio preparato kontrolė (CTD 3.2.P.5)
P.5.1.Specifikacija (-os)
Gatavo produkto išleidimo ir tinkamumo laiko specifikacijos pateiktos. Į specifikacijas įtraukti visi šiai vaisto formai reikalingi parametrai. Specifikacijos kokybė atitinka ES gairių ICH Q6A reikalavimus. Gatavo produkto specifikacija tinkama.
P.5.2.Analizės procedūros
Gatavo produkto specifikacijoje reglamentuojami parametrai nustatomi Europos farmakopėjos naudojamais metodais. Veikliosios medžiagos natrio chlorido tapatybės nustatymas atliekamas dviem metodais. Veikliosios medžiagos kiekis preparate nustatomas potenciometriniu metodu. Metodo aprašymas pateiktas. Sterilumo tyrimui naudojamas „Steritest“ prietaisas. Bakterinių endotoksinų tyrimas atliekamas Ph.Eur. metodu. [image: ]
P.5.3.Analizės procedūrų validacija
Vaistinio preparato sudėtyje yra tik veiklioji medžiaga natrio chloridas ir injekcinis vanduo ir analizės procedūros atliekamos pagal Ph.Eur. reikalavimus, šių metodų validuoti nereikia. Pateikti tapatybės A ir B metodų ir veikliosios medžiagos kiekio nustatymo validacijos protokolai. Analitinių procedūrų validacijos kokybė yra tinkama.
P.5.4.Serijos analizė
Pateikti trijų gamybinių serijų analizės sertifikatai. 
P.5.5.Priemaišų apibūdinimas
Gatavo produkto – neorganinės druskos - galimos priemaišos tikrinamos veikliojoje medžiagoje ir atitinka Ph.Eur. reikalavimus. Kadangi veiklioji medžiaga yra neorganine druska, priemaišos gatavame produkte nėra tikrinamos.
P.5.6.Specifikacijos (jų) patvirtinimas
Detalus specifikacijos patvirtinimas pateiktas. Gatavo produkto specifikacija remiasi Ph.Eur. monografija „Parenteriniai preparatai“ ir referencinio preparato Natrio chloridas 0,9% tirpiklis parenteriniam vartojimui  stiklo ampulėse (PharmaSwiss, Čekija) specifikacija. Pateiktas registruojamo ir referencinio preparatų specifikacijų palyginimas. Gatavo produkto specifikacija tinkama.
2.4.6. Referenciniai standartai ar medžiagos (CTD 3.2.P.6)
Šiame skyriuje nurodyta, kad referenciniai standartai nenaudojami.
2.4.7. Talpyklės/uždorio sistema (CTD 3.2.P.7)
Vaistinio preparato talpyklė: I tipo stiklo 5 ml ampulė su laužimo žiedu. Ampulės pakuojamos į PVC dėkliukus (lizdines plokšteles) po 5, dėžutėje du dėkliukai. Pateikta stiklo ampulių specifikacija, jų analizės metodai, ampulių brėžiniai. Esminių prieštaravimų dėl talpyklės kokybės nėra.
2.4.8. Stabilumas (CTD 3.2.P.8)
P.8.1. Stabilumo tyrimų apibendrinimas ir išvados.
Pateikti trijų serijų ilgalaikio stabilumo tyrimų 48 mėn. duomenys.
Siūlomas tinkamumo laikas ir laikymo sąlygos
Tinkamumo laikas - 4 metai. Laikyti ne aukštesnėje kaip 25 C temperatūroje. Neužšaldyti. Pareiškėjas įsipareigoja pabaigti pradėtus stabilumo tyrimus ir ateityje atlikti po vieną gamybinės serijos stabilumo tyrimą per metus.
2.5. PRIEDAI (CTD 3.2.A)
2.5.1. Patalpos ir įranga
Duomenų pateikti nėra būtina.
2.5.2. Papildomas medžiagų saugumo įvertinimas
Duomenų pateikti nėra būtina.
2.5.3. Neįprastos pagalbinės medžiagos
[bookmark: _Toc147031937]Tokios medžiagos nėra naudojamos. 
2.6. REGIONINĖ INFORMACIJA (CTD 3.2.R)
2.6.1. Vaistinio preparato gamybos proceso validacijos schema
Vaistinio preparato gamybos proceso validacijos schema pateikta 3.2.P.3.5 sk.
2.6.2. Išvados dėl medicininių priemonių
Duomenų pateikti nėra būtina.
2.6.3. Išvada dėl užkrečiamos spongioforminės encefalopatijos (TSE)
[bookmark: _Toc147031938][bookmark: _Toc535922052]Duomenų pateikti nėra būtina.
2.7. KOMENTARAI DĖL SPC, PAKUOTĖS ŽENKLINIMO IR LAPELIO
Esminių prieštaravimų dėl RPP kokybės nėra.
[bookmark: _Toc147031939]2.8. KLAUSIMAI DĖL KOKYBĖS
2.8.1. Esminiai prieštaravimai
Veiklioji medžiaga
Nėra.
Gatavas produktas
Nėra.
2.8.2. Kiti klausimai
Veiklioji medžiaga
Nėra.
Gatavas produktas
Nėra.
2.9. APIBENDRINIMAS IR IŠVADA
Vaistinis preparatas Sodium chloride IBE 9 mg/ml tirpiklis parenteriniam vartojimui  registruojamas nacionalinės procedūros būdu pagal Direktyvos 2001/83/EB 10 str. 1 d. („generinis“). Referencinis preparatas Natrio chloridas SANITAS 9 mg/ml tirpiklis parenteriniam vartojimui  (PharmaSwiss Česka republika s.r.o.), LT/1/94/1572/001, registruotas 1994-07-05. Bioekvivalentiškumo tyrimai su referenciniu vaistu nėra atlikti.
Natrio chloridas aprašytas Europos farmakopėjoje. Registracijos byloje pateikti dviejų veikliosios medžiagos gamintojų natrio chlorido kokybės atitikties Europos farmakopėjai sertifikatai. Veikliosios medžiagos gamintojų ir galutinio produkto gamintojo veikliosios medžiagos kokybė atitinka Europos farmakopėjos reikalavimus, kokybės parametrų kontrolei naudojamos Europos farmakopėjoje natrio chlorido straipsnyje reglamentuojamos analizės procedūros. 
Vaistinis preparatas yra skaidrus bespalvis tirpalas. Pateikta informacija apie veikliosios medžiagos natrio chlorido chemines ir fizines savybes. Vienintelė pagalbinė medžiaga yra injekcinis vanduo, jo specifikacija atitinka Ph.Eur. injekcinio vandens (in bulk) specifikaciją. Pareiškėjas pateikė palyginamuosius registruojamo vaisto ir referencinio vaisto duomenis. Registruojamo ir referencinio preparatų sudėtis ir farmacinė forma tokia pati, taip pat vienodi kokybės parametrai, osmoliariškumas ir pakuotė. Farmaciniu požiūriu šie vaistiniai preparatai gali būti palyginami. Galutinio produkto specifikacijos kokybė atitinka pripažintų standartų  reikalavimus, kokybės  parametrų kontrolei naudojamos šiuolaikinės, validuotos analizės procedūros. Vaistinio preparato talpyklė yra 5 ml bespalvio stiklo ampulės, įdėtos į PVC įdėklą. Kartono dėžutėje yra 2 įdėklai (10 ampulių). Talpyklių specifikacijos pateiktos.
Vaistinio preparato stabilumo tyrimai atlikti. Reglamentuojamos vaistinio preparato laikymo sąlygos: 
Laikyti ne aukštesnėje kaip 25º C temperatūroje. Negalima užšaldyti. Tinkamumo laikas 4 metai. 

Kokybės dalies duomenimis vaistinį preparatą Sodium chloride IBE 9 mg/ml tirpiklis parenteriniam vartojimui  registruoti galima. 


3. IKIKLINIKINIŲ TYRIMŲ REZULTATŲ (IKIKLINIKINIO SAUGUMO)
VERTINIMAS

3.1 ĮŽANGA
Vaistinis preparatas Sodium chloride IBE 9 mg/ml tirpiklis parenteriniam vartojimui teikiamas registracijai pagal Direktyvos 2001/83/EB str. 10 str. 1 d. (generinę paraišką) (Farmacijos įstatymo 11 str. 5 d.).
Referencinis vaistinis preparatas yra Natrio chloridas Sanitas 9 mg/ml tirpiklis parenteriniam vartojimui  Lietuvoje pirmą kartą registruotas 1994 m., paskutinį kartą perregistruotas 2009 m. 

3.2 FARMAKODINAMIKA
Registracijai teikiamo vaistinio preparato Sodium chloride IBE 9 mg/ml tirpiklis parenteriniam vartojimui farmakodinamika yra aprašyta remiantis bibliografiniais duomenimis, vertinant anksčiau atliktus tyrimus su gyvūnais bei analizes tyrimų, atliktų su sveikais savanoriais. Natris yra pagrindinis ekstraląstelinio skysčio teigiamas jonas, o chloras – neigiamas jonas. Normaliomis sąlygomis, būtent natrio kiekis lemia ekstraląsteliniame tarpe esančio skysčio kiekį, jo onkotinį slėgį. Natris yra labai svarbus osmoliariškumo, rūgščių – šarmų balanso, membranos potencialo reguliavime. 
Chloras yra pagrindinis ekstraląstelinio skysčio neigiamas jonas, 70 procentų jo yra ekstraląsteliniame skystyje, o likusi dalis – tarpląsteliniame tarpe, jungiamajame audinyje bei kauluose. Chloras yra svarbus skrandžio sulčių sudėtinis jonas, taip pat jis reikalingas normaliai homeostazei palaikyti. 
Vaistinio preparato farmakodinamika ištirta anksčiau registruotam referenciniam vaistiniam preparatui. 
Naujų ikiklinikinių farmakodinamikos tyrimų duomenų nepateikta. Duomenų, pagrindžiančių ikiklinikinius farmakodinamikos aspektus, pakanka. 

3.3 FARMAKOKINETIKA
Registracijai teikiamo vaistinio preparato farmakokinetika ištirta anksčiau registruotam referenciniam vaistiniam preparatui Natrio chloridui Sanitas 9 mg/ml. 
Farmakokinetinės savybės aprašytos remiantis literatūros duomenimis: tyrimais, atliktais su laboratoriniais gyvūnais bei su sveikais savanoriais. 
Natrio absorbcija vyksta tolimajame plonosios žarnos segmente ir storojoje žarnoje, o natrio koncentraciją ekstraląsteliniame skystyje palaiko inkstai. Natrio netekimas su prakaitu yra minimalus, todėl beveik visas gauto natrio kiekis išskiriamas per inkstus (apie 90 – 95 procentai), mažiau nei 5 procentai natrio išskiriami su išmatomis. 
Chloras yra pasyviai absorbuojamas artimojoje plonosios žarnos dalyje, kur jis juda pagal elektrocheminį gradientą, sukuriamą pagrindinių teigiamų jonų transporto. Chloro jonai sekretuojami artimojoje plonosios žarnos dalyje, tačiau jie absorbuojami tolimesnėje dalyje, kur vyksta mainai su bikarbonatu. Chloro jonai iš organizmo šalinami per inkstus. Inkstų nefronuose chloro jonai, kartu su natrio jonais, yra aktyviai reabsorbuojami artimajame inkstų kanalėlyje, tolimajame kanalėlyje vyksta pasyvi chloro pernaša. Chloro kiekis, išskiriamas su šlapimu, priklauso nuo organizme esančio chloro kiekio ir yra toks, kad organizme išliktų pastovi homeostazė.
Naujų ikiklinikinių farmakokinetikos duomenų nepateikta.
Duomenų, pagrindžiančių farmakokinetikos aspektus, pakanka.

3.4 TOKSIKOLOGINIAI TYRIMAI
Duomenų apie medžiagos vienos ar kelių dozių toksiškumą nėra, nes visos tirpalo sudedamosios dalys yra fiziologiniai žmogaus plazmos komponentai. 
Iš literatūros duomenų yra žinoma, jog per didelis natrio kiekis organizme lemia padidėjusį vandens kiekį organizme. Tačiau jei inkstų veikla nėra sutrikusi, jie yra visiškai pajėgūs atstatyti normalią homeostazę, net ir suvartojus didelį kiekį natrio. Didelis druskos (natrio chlorido) kiekio suvartojimas gali lemti pykinimą, vėmimą, pilvo skausmą. Dažniausiai sveikame organizme padidėjęs natrio kiekis išsivysto, kai netenkama labai daug vandens. Tuomet hipernatremijos simptomai, kartu su dehidracijos požymiais, yra galvos svaigimas, alpimas, mažas arterinis kraujo spaudimas. Tokie požymiai paprastai pasireiškia tik esant ženkliai sutrikusiai inkstų funkcijai.
Literatūros šaltiniuose nėra duomenų apie vaisto genotoksinį, kancerogeninį ar poveikį reprodukcijai ar vystymuisi nėra. 

<...>

3.7 APIBENDRINIMAS IR IŠVADA
Ikiklinikiniai vaistinio preparato farmakodinamikos, farmakokinetikos ir toksinio poveikio aspektai yra gerai ištirti, be to, visos tirpalo sudedamosios dalys yra yra fiziologiniai žmogaus plazmos komponentai, jų toleravimas yra geras, saugumo ribos priimtinos. 
Nuosavų ikiklinikinės farmakodinamikos ir farmakokinetikos tyrimų pareiškėjas nepateikia. Vaistinio preparato farmakodinamika grindžiama specializuotoje literatūroje paskelbtais ikiklinikinių tyrimų duomenimis. 


4. KLINIKINIŲ TYRIMŲ REZULTATŲ
(KLINIKINIO SAUGUMO IR VEIKSMINGUMO) VERTINIMAS
4.1. Įžanga
Vaistinis preparatas Sodium chloride IBE 9 mg/ml tirpiklis parenteriniam vartojimui teikiamas registracijai pagal Direktyvos 2001/83/EB str. 10 str. 1 d. (generinę paraišką) (Farmacijos įstatymo 11 str. 5 d.).
Referencinis vaistinis preparatas yra Natrio chloridas Sanitas 9 mg/ml tirpiklis parenteriniam vartojimui Lietuvoje pirmą kartą registruotas 1994 m., paskutinį kartą perregistruotas 2009 m. 

4.2. KLINIKINĖ FARMAKOKINETIKA

Biologinis ekvivalentiškumas
Biologinio ekvivalentiškumo tyrimų duomenys nepateikti. Remiantis biologinio ekvivalentiškumo gairėmis (Gudeline on the investigation of bioequivalence London, 20 January 2010, Doc Ref.:CPMP/EWP/QWP/1401/98Rev.1Corr) biologinio ekvivalentiškumo tyrimų nereikia, jei vaistinis preparatas yra vandeninis į veną leidžiamas tirpalas, kurio sudėtis tokia pati kaip referencinio vaistinio preparato. Vaistinis preparatas Sodium chloride IBE 9 mg/ml tirpiklis parenteriniam vartojimui gairėse nurodytus kriterijus, kuriais remiantis biologinio ekvivalentiškumo tyrimų atlikti nereikia, atitinka. 

Kadangi vaistas vartojamas į veną, jo biologinis prieinamumas yra 100 proc. 

4.3. Klinikinė farmakodinamika
Sodium chloride IBE 9 mg/ml tirpiklis parenteriniam vartojimui nėra skirtas gydymui, šis vaistinis preparatas yra vartojamas vaistinių preparatų tirpinimui ar skiedimui. Jo sudėtyje esantys natrio ir chloro jonai yra svarbūs organizmo homeostazės palaikymui. 
Natris yra pagrindinis ekstraląstelinio skysčio teigiamas jonas, o chloras – neigiamas jonas. Normaliomis sąlygomis, būtent natrio kiekis lemia ekstraląsteliniame tarpe esančio skysčio kiekį, jo onkotinį slėgį. Natris yra labai svarbus osmoliariškumo, rūgščių – šarmų balanso, membranos potencialo reguliavime. 
Chloras yra pagrindinis ekstraląstelinio skysčio neigiamas jonas, 70 procentų jo yra ekstraląsteliniame skystyje, o likusi dalis – tarpląsteliniame tarpe, jungiamajame audinyje bei kauluose. Chloras yra svarbus skrandžio sulčių sudėtinis jonas, taip pat jis reikalingas normaliai homeostazei palaikyti. Vis dėlto, vartojant Sodium chloride IBE 9 mg/ml tirpiklio parenteriniam vartojimui natrio ir chloro jonų kiekis organizme reikšmingai nepadidės. 

4.4. Klinikinis saugumas
Duomenų apie medžiagos vienos ar kelių dozių toksiškumą nėra, nes visos tirpalo sudedamosios dalys yra fiziologiniai žmogaus plazmos komponentai. 
Nėra žinoma, ar natris patenka į motinos pieną. 
Natris yra išskiriamas per inkstus, tačiau ten taip pat vyksta didelė reabsorbcija. Nedidelis natrio kiekis šalinamas su išmatomis. Nėra duomenų apie vaisto genotoksinį, kancerogeninį ar poveikį reprodukcijai ar vystymuisi nėra. Vaistas toleruojamas gerai.

4.5. Farmakologinio budrumo ir rizikos valdymo sistemos
Farmakologinio budrumo ir rizikos valdymo sistemos kompanijoje įdiegtos ir veikia tinkamai. 
4.6. Klinikinis veiksmingumas
Nuosavų klinikinių tyrimų duomenų pareiškėjas nepateikia. Sodium chloride IBE 9 mg/ml tirpiklis parenteriniam vartojimui klinikinė dokumentacijos dalis grindžiama referencinio vaistinio preparato duomenimis, aprašytais prieinamuose literatūros šaltiniuose.
PCS nurodoma, kad vaistas skirtas parenteriniu būdu vartojamų vaistinių preparatų tirpinimui ar skiedimui, o ne homeostazės sutrikimų korekcijai. Apžvalgoje pateikti duomenys atitinka referencinio vaistinio preparato duomenis. Remiantis pateikta dokumentacija, galima daryti išvadą, kad vaistinio preparato Sodium chloride IBE 9 mg/ml tirpiklis parenteriniam vartojimui veiksmingumas yra žinomas.

4.7. Rizikos ir naudos santykis
4.7.1. Apibendrinantis vertinimas
Pagal pateiktą ikiklinikinių ir klinikinių tyrimų duomenų apžvalgą, galima teigti, kad Sodium chloride IBE 9 mg/ml tirpiklis parenteriniam vartojimui yra veiksmingas ir saugus, jį galima vartoti parenteriniu būdu vartojamų vaistinių preparatų tirpinimui ar skiedimui.
4.7.2. Išvada
Vaistinio preparato numatoma nauda viršija galimą riziką.
<...>
4.10. Apibendrinimas ir Išvada
Siūloma vaistinį preparatą Sodium chloride IBE 9 mg/ml tirpiklis parenteriniam vartojimui registruoti. 

Registruojant tvirtinamos tokios indikacijos.
Parenteriniu būdu vartojamų vaistinių preparatų tirpinimas ar skiedimas. 

4.11. Rekomenduojamos registracijos sąlygos
4.11.1. Vaistinio preparato klasifikacija

	Vartojamas be gydytojo priežiūros (net laikantis nurodymų) gali kelti tiesioginį ar netiesioginį pavojų sveikatai
	ne

	Dažnai ir labai dideliu mastu vartojamas netinkamai, todėl gali kelti tiesioginį ar netiesioginį pavojų sveikatai
	ne

	Sudėtyje yra medžiagų ar jų darinių, kurių veikimą ir (ar) nepageidaujamas reakcijas reikia tirti toliau
	ne 

	Paprastai skiriamas gydytojo vartoti parenteraliai
	taip

	Dėl farmacinių savybių, naujumo arba visuomenės sveikatos interesais vartotinas gydymui, kurį galima taikyti tik ligoninėje
	ne

	Skirtas gydyti ligoms, kurios turi būti diagnozuojamos ligoninėje arba įstaigoje, turinčioje atitinkamą diagnostikos įrangą (nors gali būti vartojamas ir pacientas gali būti stebimas kitomis sąlygomis)
	ne

	Skirtas ambulatoriniam gydymui, tačiau gali sukelti sunkių nepageidaujamų reakcijų, dėl kurių reikia gydytojo recepto ir specialaus paciento stebėjimo gydymo metu
	ne

	Sudėtyje yra narkotinių ar psichotropinių medžiagų, įrašytų į Lietuvos Respublikos sveikatos apsaugos ministro tvirtinamų Narkotinių ir psichotropinių medžiagų sąrašų II sąrašą (Narkotinės ir psichotropinės medžiagos, leidžiamos vartoti medicinos tikslams)
	ne

	Netinkamai vartojamas gali kelti didelį piktnaudžiavimo pavojų, sukelti priklausomybę arba gali būti vartojamas neteisėtais tikslais (arba sudėtyje yra vaistinių medžiagų, kurias dėl naujumo arba savybių atsargumo dėlei galima priskirti šiai kategorijai)
	ne


Išvada
Receptinis vaistinis preparatas.

Apžvalga apie vaistinį preparatą
Vaistinis preparatas Sodium chloride IBE 9 mg/ml tirpiklis parenteriniam vartojimui registruotas pagal generinę paraišką. 

Veikimo būdas ir sukeliamas poveikis. Šis vaistinis preparatas yra vartojamas vaistinių preparatų tirpinimui ar skiedimui. Jo sudėtyje esantys natrio ir chloro jonai yra svarbūs organizmo homeostazės palaikymui. 

Terapinės indikacijos. Parenteriniu būdu vartojamų vaistinių preparatų tirpinimas ar skiedimas. 

Vartojimo metodas. Sodium chloride IBE naudojamas leidžiamiems po oda, į raumenis arba į veną vaistiniams preparatams tirpinti arba skiesti.

Išdavimo tvarka. Receptinis vaistinis preparatas.

